31996D0302
L 116/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 април 1996 година
за установяване на формата, в която да бъде предоставена информацията по член 8, параграф 3 от Директива 91/689/ЕИО на Съвета за опасните отпадъци
(текст от значение за ЕИП)
(96/302/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/689/ЕИО на Съвета от 12 декември 1991 г. относно опасните отпадъци (1), изменена с Директива 94/31/ЕО (2), и по-специално член 8, параграф 3 от нея,
като има предвид, че на основание на посочения член Комисията определи формата, в която трябва да бъдат предоставени сведенията в съответствие с член 8, параграф 3 от директивата;
като има предвид, че Комисията се подпомага в тази дейност от комитет, съставен от представители на държавите-членки и председателстван от представителя на Комисията, учреден в съответствие с член 18 от Директива 75/442/ЕИО на Съвета от 15 юли 1975 г. относно отпадъците (3), последно изменена с Директива 91/692/ЕИО (4);
като има предвид, че предвидените с настоящото решение мерки съответстват на становището на споменатия комитет,
ПРИЕ НАСТОЯЩОТО РЕШЕНИЕ:
Член 1
Документът, приложен към настоящото решение, отговаря на формата, в която трябва да се предостави информацията в съответствие с член 8, параграф 3 от Директива 91/689/ЕИО относно опасните отпадъци.
Член 2
Адресати на настоящото решение са държавите-членки.
Съставено в Брюксел на 17 април 1996 година.